Abraham Ortelius

Abrahamas Ortelijus (; g. 1527 m. balandžio 14 d. Antverpene – m. 1598 m. liepos 4 d. Antverpene) – Brabanto kunigaikštystės kartografas ir geografas, pirmojo šiuolaikinio atlaso „Theatrum orbis terrarum“ autorius, viena svarbiausių Nyderlandų kartografijos mokyklos asmenybių.

 Biografija 

A. Ortelijus gimė 1527 m. balandžio 14 d. Antverpene. Nuo 1547 m. dirbo žemėlapių iliustratoriumi Šv. Luko gildijoje Antverpene.Antique maps by Abraham Ortelius. Raremaps.com (tikrinta 2021-11-20). Vėliau prekiavo knygomis, žemėlapiais, graviūromis.

1560–1578 m. apkeliavo Vokietiją, Prancūziją, Angliją, Airiją, Italiją. 1560 m. įkvėptas Merkatoriaus pradėjo pats braižyti žemėlapius; 1564 m. pasirodė pirmasis – Typus orbis terrarum. 1570 m. išleido svarbiausią savo gyvenimo darbą – žemėlapių atlasą „Theatrum orbis terrarum“.

Mirė 1598 m. liepos 4 d.,Abraham Ortelius. Britannica.com (tikrinta 2021-11-20). palaidotas Šv. Mykolo vienuolyne Antverpene.

 Bibliografija 

 Jeremy Harwood. Pasaulis žemėlapiuose. 100 žemėlapių, pakeitusių pasaulį. Vilnius: Mūsų knyga, 2008. 192 p., iliustr., žml. ISBN 978-9955-14-257-7.

Kategorija:Nyderlandų kartografai
Kategorija:Geografai